আলিপুরদুয়ার ১৯/০৯/২০১৭:- এবছর মাধ্যমিক পরীক্ষায় ভালো ফল করা আলিপুরদুয়ার জেলার ফালাকাটা ব্লকের জটেশ্বর ২ নং গ্রাম পঞ্চায়েত এর অধীন সাহাপাড়ার বাসিন্দা ত্রিনব সাহার বাড়িতে সাক্ষাৎ করতে আসেন ফালাকাটা ব্লকের বিধায়ক অনিল অধিকারী।ত্রিনব সাহা এবছর মাধ্যমিকে চোখ ধাঁধানো ফল করে।তার বাবা খোকন সাহা,সামান্য ব্যাবসায়ী,ছেলের ভালো ফলে খুশি কিন্তু তার পক্ষে ছেলেকে ভালো করে পড়ানো সম্ভব নয়।এরকম অবস্থায় স্বয়ং বিধায়ক এসে দেখা করায় আপ্লুত ত্রিনব সহ পরিবারের সদস্যরা।বিধায়ক অনিল বাবু ত্রিনবকে ভালো রেজাল্ট এর জন্য অভিনন্দন জানান,সাথে সবরকম সাহায্যের প্রতিশ্রুতি দিয়েছেন,এবং তিনি মুখ্যমন্ত্রী মমতা বন্দ্যোপাধ্যায়ের কাছে ত্রিনব এর ভবিষতের পড়াশোনার ব্যাপারে যাতে কোনোপ্রকার অসুবিধা না হয়,সে ব্যাপারে চিঠি দিবেন।